
Şerban 
Flondor 
(1900-1971) | 


Şerban Flondor (1900-1971) este fiul marelui unionist bucovinean 
lancu cavaler de Flondor (1865-1924). A fost căsătorit cu prințesa 
Nadejde Ştirbey, fiica lui Barbu Știrbey. 

După anul 1944 s-a stabilit definitiv la Bucureşti. La sfârşitul 
anilor 40 intră în atenția Securităţii Române, ca posibil colaborator al 
faimosului British Secret Intelligence Service, cunoscut şi sub denumirea 
de MI6 ( Military Intelligence, Section 6), condus în acea perioadă de 
generalul maior Sir Stewart Graham Menzies (1890-1968). 1 se imputau 
lui Şerban Flondor legături cu “agenţii britanici J ung şi Porter”. 

Datorită acestor posibile legături cu serviciile secrete britanice, 
împotriva lui Şerban Flondor se desfăşoară o amplă campanie de 
urmărire informativă care nu se va termina până la decesul său în 
noiembrie 1971. 


Șerban Flondor a intrat în rândurile Masoneriei în anul 1933 cu 

ceea ce a urmat după terminarea războiului şi nici după emigrarea 
familiei sale în Occident. 

În anul 1970 călătoreşte în vestul Europei spre a-şi vizita rudele şi 
a participa la Congresul Mondial de Genealogie de la Viena, în calitate de 
reprezentant al Institutului de Istorie „Nicolae Iorga” al Academiei 
Române. i 

Documentele prezentate mai jos indică faptul că Şerban Flondor 
a fost mereu în atenţia serviciilor secrete, călătoria sa în Occident din anul 
1970 fiind monitorizată pas cu pas. 

Viaţa lui Şerban Flondor, în care se împletesc aspecte ale istoriei 
Bucovinei, ale familiei prințului Barbu Ştirbey, ale Masoneriei, posibilele 
implicații cu serviciile secrete britanice, precum şi vasta operațiune de 
supraveghere a sa şi a familiei sale, de către serviciile de” informații 
române poate constitui subiectul unui veritabil roman istoric. 


Olivia Bădescu-Kreiger (Viena) 

Diploma de Maestru eliberată lui Şerban Flondor de către Marea Lojă Naţională din România 

DOCUMENT NR. 1 
Referatul Securităţii Bucureşti privind investigaţiile făcute în anul 1952 asupra lui Şerban Flondor. A 
Din analiza Referatului întocmit de serviciile de informaţii române în anul 1952 reiese faptul că acestea au avut lacune pentru perioada 
anterioară anului 1948 atât în ceea ce priveşte proprietăţile lui Şerban Flondor de la Storojineţ, care erau cu mult mai mari decât cele 
prezentate în referat, despre funcţiile ocupate în Bucovina cât şi despre activitatea politică. Nu se menţionează faptul că a fost primar şi 
deputat în Parlament. Oricum Referatul întocmit de Securitate la 6 noiembrie 1952 este rezultatul unei prime investigații care se va adânci 
pe măsura trecerii anilor. 


110/8540 
Către 132 
6 Noiembrie 1952 


Referat 
Privind investigațiile efectuate asupra numitului FLONDOR ŞERBAN cu 
domiciliul în Bucureşti, str. Prof. Ion Bogdan, nr. 17, corpul B, apartament 1 


parter, Raionul I.V. Stalin, în prezent arestat 4 


FLONDOR ŞERBAN de profesie inginer agronom, născut la 
14.02.1900, în Storojineț URSS, de naţionalitate şi cetățenie română, religie 
ortodoxă, fiul lui Iancu şi Elena, decedați. 

Este căsătorit cu Nadejdea, din care căsătorie au rezultat doi copii şi 
anume: 

IANCU ȘI MIRCEA 

Între anii 1905-1909, a urmat cursul primar în Storojineţ URSS, după 
care în anul 1909 a plecat împreună cu părinții la Viena, unde a urmat liceul 
terminându-l în 1917 când a fost încorporat în armată (austro-ungară) de unde 
a fostlăsatla vatră cu gradul de sublocotenent în anul 1918. 

În anul 1919 a venit în țară şi a dat examenul de bacalaureat la Suceava, 
după care a urmat Academia de Agricultură, absolvind-o în anul 1922 la Cluj. 
Din anul 1922 până în anul 1924 nu a făcut nici un serviciu, stând acasă la 
părinți la Storojineț URSS. În acest timp a mai făcut o călătorie la Viena, 
revenind în țară după câteva luni. 

Din anul 1924 până în anul 1940 s-a ocupat cu conducerea Fermei 
Model, proprietatea sa, care era compusă din 250 ha. pământ şi era situată în 
Storojineţ, URSS. : 

Din anul 1940 până în anul 1949 a funcționat în calitate de consilier 

„| tehnic şi mai târziu inginer şef tehnic la ferma model „Pepiniera Buftea”, care 
era proprietatea socrului său anume Barbu Ştirbei, care a trecut în posesia 
statului, fiind şi el înlăturat în anul 1949, nemaiocupând nici un serviciu până în 
anul 1951, când s-a angajat ca tehnician organizatoric la Cooperativa 
„Agrobin” din Bucureşti. 

n primăvara anului 1952, cu ocazia comasării cooperativei „Agrobin” 
cu cooperativa „Dealul Spirei” a fost înlăturat din serviciu datorită trecutului 
său, iar după câteva luni s-a angajat la cooperativa „Progresul Socialist 
Chimic”, din str. Foişor nr. 13, unde a funcționat până la 15 august 1952, când a 
fost arestat. Menţionăm că prin anii 1936-1938 a fost trimis de regimul burghez 
în Elveţia la Berna. 

Din punct de vedere material, s-a stabilit că până în anul 1940 a posedat 
250 de ha. de pământ la Storojineț URSS, despre care a arătat că era moştenire 
de la tatăl său, în afară de faptul că era părtaş la afaceri cu socrul său Barbu 
Ştirbei. Din investigaţii nu a reieşit că ar fi posedat avere imobilă, dar din 
discuţiile purtate cu numitul Barcanescu Mihai, inginer agronom la MAT, 
născut la 25.08.1893 în Bucureşti, domiciliat în str. prof. Ion Bogdan nr. 17, 
corpul B, apartament nr. 2, a reieşit că Flondor Şerban a fost proprietarul unor 
întreprinderi cu emblema „Flondor” din Cernăuţi. | 

Din cele arătate mai sus rezultă faptul că în trecut a dus o viață foarte 
îmbelșugată din toate punctele de vedere. 

în prezent la adresa de mai sus unde domiciliază familia lui, ocupă două 
camere frumos mobilate și duce o viață îmbelşugată din toate punctele de 
vedere fără să se cunoască dacă familia mai are alte surse de venituri, în afară de 
faptul că soţia lui începând din anul 1949 şi până în prezent lucrează acasă 
tricotaje de mână. 

Din punct de vedere politic nu a reieşit dacă în trecut a făcut parte din 
vreo organizație politică, iar din anul 1944 şi până în prezent nu a făcut parte 
din nici o organizație politică de masă. 


În perioada anilor 1929-1930 a primit următoarele decorații „Meritul 
Agricol”, decorat de regență în 1929, „Meritul Agricol”, cu gradul de comandor 
decorat de Carol al II-lea în anul 1930, „Stema de Ofiţer”, decorat de Carol al 
II-lea în anul 1936. : 

Ținând cont de posibilitățile lui de trai, cât şi de anturajul care l-a avut 
în trecut, putem afirma cu toată certitudinea că a fost un credincios politician al 
regimului trecut, aceasta reieşind şi din faptul că era ginerele lui Barbu Ştirbei, 
care era în anturajul monarhiei. A e, 

După 24 August 1944, deşi nu i se cunosc manifestările lui, reiese clar că 
nu a avut şi nici nu putea să aibă simpatie față de regimul nostru de democraţie 
populară. : RR 
Din investigaţii nu au reieşit legăturile lui cu fostul rege Mihai, însă din 
cele arătate mai sus, rezultă că a fost în anturajul monarhiei chiar din anul 1929, 
devenind mai târziu om de încredere pe lângă palatul regal (şamberlain). 

Vorbeşte limbile germană şi franceză. 

Flondor Şerban este fiul lui Iancu, fost baron, fost mare moşier şi 
industriaș, fost avocat şi doctor în drept, decedat în anul 1924 şi al lui Elena, 
fostă profesoară, decedată în anul 1936. 

Familia numitului se compune din: 

NADEJDA, soție, se ocupă cu tricotajul de mână în casă pentru diverse 
persoane particulare, născută Ştirbei, la 25.VI. 1897, în Dărmăneşti, Bacău. 

Aceasta fiind fiica lui Barbu Ştirbei, i se spunea prințesa Nadejda, sub 
care nume este cunoscută şi în prezent, în imobilul unde domiciliază. 

În ceea ce priveşte orientarea sa politică nu se deosebeşte cu nimic de 
orientarea pe carea avut-o în trecut, aceea de a duce o viață lipsită de griji. 

Din discuţiile avute cu ea, nu s-a manifestat ostil regimului nostru, 
arătând că nu cunoaşte nici în prezent motivul pentru care a fost arestat soțul ei, 
spunând că este un element cinstit, care nu a deținut niciodată vreo funcție de 
stat şi că ar fi fost arestat pe nedrept. za 

FLONDOR IANCU, fiu, elev, clasa a IX-a, la liceul de băieți nr. 4-13 din |. 
Bucureşti, născut la 11.X.1937 în Berna, Elveţia. - 

FLONDOR MIRCEA, fiu, elev, clasa a V-a, la Şcoala elementară nr. 18 
Bucureşti, născut la 11.11.1942, în Bucureşti. 

Rude şi relaţii: i 

FLONDOR NEAGOE: frate, domiciliat în oraşul Stalin, str. Protopop 
Voinea, nr. 11. 

COSTINESCU MARIA: cumnată, domiciliată în Sinaia, str. Lodrului 


nr.3 

ŞTIRBEI NADEJDA: soacră, domiciliată în Sinaia, str. Lodrului, nr. 3. 

ŞTIRBEI ELISABETA: cumnată, căsătorită Boxhall, domiciliată în 
Anglia, la Londra. 

NEGROPONTES VANIA JEAN: rudă, fost moşier, născut în anul 
1918, la Odesa, cunoscut cu ultimul domiciliu în Bucureşti, Calea Floreasca nr. 
182. 

NICULESCU GRIGORE BUZEŞTI: fost prieten, fost ministru 
plenipotențiar, născut la 14.VIII.1908, în Buzău, în prezent fugit în Franța. 

BERKWFELD HERMAN: prieten, funcționar, la o cooperativă de 
instalații din str. Mihail Eminescu, născut la 2.V.1907 în Rădăuți, fiul lui Litman 
şi Estera, domiciliat în Bucureşti, str. prof. Ion Bogdan, nr. 17, apartamentnr. 3. 

Despre acesta s-a aflat că a fost director la ferma lui Flondor din 
Storojineț, după care au rămas buni prieteni, în prezent acesta locuind în 
cameră cu un copilal lui Flondor. 

Pe lângă familia Flondor, mai este şi numita SAVERSNIK ROZA, care 
a fost freulein la copii, după care a rămas pe lângă casa lor. 

Aceasta este născută la 12.XI1.1892 în Marilon-Jugoslavia, fiica lui Iosif 
şi Augustina. 

Şeful Serviciului 

Maior de Securitate 
Caranicolov Boris 


Investigator 
SIt. Tudor Petre 


DOCUMENT nr. 2 
Solicitare a DIR III din cadrul MAI de a-l urmări informativ pe profesorul Theodor Balan din Gura Humorului, în urma întâlnirii acestuia 
cu Serban Flondor, adresată Direcţiei Regionale MAI Bacău !? 


Strict Secret 
$.C.22 
Ex. nr.2 


Republica Socialistă România 
Ministerul Afacerilor Interne 
DIR. 

2/2/FI 

Nr.402713 din 10.10.1966 


Către 
Direcţia Regională M.A.I. Bacău 


Organele noastre urmăresc informativ pe numitul FLONDOR ŞERBAN, 
fiul lui lancu şi Elena, născut la 14.02.1900, de profesie inginer agronom, în prezent 
fără ocupaţie, domiciliat în București, str. Prof. lon Bogdan nr. 17, raionul 30 


Decembrie. Z 4 - 
Din urmărirea sa a rezultat că în cursul a.c. s-a deplasat în Regiunea Bacău 


[sic!] la Gura Humorului, unde a luat legătura cu numitul Balan Theodor, în vârstă 
de 85 ani, fost profesor docent la Universitatea din Cernăuți, în prezent pensionar. 
Obiectivul nostru a vorbit unor persoane cum că profesorul BALAN deţine în 
prezent unele documente originale vechi, nepublicate încă. privind Istoria 
Bucovinei, 

De asemenea mai deține circa 600 de documente bisericeşti datând din 
perioada 1407-1880. Rugăm a stabili prin posibilităţile de care dispuneți, ce 
documente anume deține prof. Balan, dacă prezintă interes în scopul dea fi luate şi 
date spre exploatare Academiei, modul cum este cunoscut de către organele 
noastre, precum și comportarea sa prezentă. 

Materialul obținut să ne fie trimis de urgență. 

Locţiitor şef secție Şeful Serviciului. 
Colonel de securitate Lt. Col. de securitate. 
Crăciun Gheorghe Toader Dumitru ” 

GENEALOGISTUL ŞERBAN FLONDOR ÎN ARHIVELE SERVICIILOR SECRETE. 


Document nr. 3 
Raport întocmit de Serviciul de filaj al Securităţii în data de 25. 12.1966 
Din anul 1952 serviciile secrete române măresc presiunea informativă asupra lui Şerban Flondor culminând cu executarea unui serviciu de 
filaj zilnic prin înregistrarea zilnică a tuturor discuțiilor, cu ajutorul unor microfoane instalate în locuinţă, ce au avut loc în perioada 1966- 
1967. Redăm mai jos Raportul Serviciului de Filaj din ziua de Crăciun, 25 decembrie 1966, întocmit în baza interceptării convorbirilor 
telefonice şi a microfoanelor instalate în locuinţă. 


Redat din Limba românătgermană 25.X11.1966 

Nr. file 3 (trei) Strict Secret 

Postul 5/22 Ex.unic 
Direcţia a III-a 
Indicativ 302/2 


Obiectivul FLONDOR ŞERBAN 


A fost linişte până la ora 10.35, când soții s-au sculat şi au diverse 
preocupări. 

Ora 11.30 telefon 

Şerban este chemat de un domn care-i urează la mulți ani şi apoi îl roagă să 
nu se supere că n-a mai trecut pe aicea, fiindcă de astă vară nu mai cântă la biserica 
de lângă dânsul. ÎI întreabă dacă s-a întors doamna Flondor, iar Şerban afirmă că 
s-a întors cu o mulțime de lucruri frumoase, cu idei frumoase, cu poveşti frumoase. 

ar Domnul promite că într-o zi va mai da un telefon şi va trece pe aicea. Se 

salută. 


Ora 11.56/11.33.95 telefon Mavrocordat loana 


Aleea Procupie Dumitrescu 5 


Şerban urează la mulți ani lui Nicu Mavrocordat şi apoi îi spune că ieri au 
fostla copii, iar astăzi vor'veni copiii aici. 

Domnul Nicu îi spune lui Şerban că ei au fost la Mihnea ieri şi adaugă că 
deunăzi l-a întâlnit pe Grigore Duca care i-a spus că a trecut pe aici să-i aducă multe 
lucruri şi nu l-a găsit. 

Șerban afirmă că așa este şi adaugă că va trece el pe la Grigore Duca să-i 
aducă nişte cărți şi reviste de călărie fiindcă îl interesează. 

Domnul Nicu îl roagă pe Şerban să îi spună lui Nadej că foarte curând va 
trece pe aicea să-i mai ia un interviu, însă de data aceasta despre interior, să vadă 
care este reacția la întoarcere. 

Domnul Șerban îi promite lui Nicu că zilele acestea va trece şi el pe la dânşii 
şi se salută. 

Ora 12.05/17.54.76 telefon Racovitză Florica 
Str. dr. Grigore Mora nr.3 

Şerban vorbeşte cu Florica şi aceasta îl informează că a venit şi Jorj, arată 
foarte bine şi ar dori să se vadă săptămâna aceasta. Ea adaugă că va veni şi Olga dela 
Vaslui. - 

Şerban îi promite Floricăi că-i va mai da un telefon şi poate joi trece 
împreună cu Nadej pela ei. 

Se salută. 
să În casă: soţii au diverse ocupații. 

La ora 12.42 Şerban este chemat la telefon de Peter Zwolver, pe care-l roagă 
să nu se supere că n-a trecut sâmbătă seara pe la el, fiindcă a fostla Iancu. 

ÎI întreabă pe Peter dacă a mai primit ceva de la camarazi, iar acesta 
răspunde că a primit o telegramă de la Radu, însă de la Tadeus n-a primit nimic. 


Domnii stabilesc să mai vorbească la telefon şi să se vadă. 

După acest telefon soţii continuă să aibă diverse ocupaţii şi ascultă 
emisiunea radiofonică. Foarte rar schimbă cuvinte între ei și pe teme gospodăreşti. 
În cameră se aude şi Mircea. 

Ora 15.08 telefon 

Inginerul Larionescu îi urează la mulți ani lui Şerban. 

Acesta îi mulţumeşte şi îi spune că se întâlneşte în fiecare sâmbătă cu Traian 
Larionescu. ÎI întreabă ce veste are de la Rădăuţi, ce face Onu, iar domnul 
Larionescu afirmă că astăzi sau mâine va veni aici. 

Domnul Șerban afirmă că ar vrea foarte mult să-i vadă şi îl roagă pe domnul 
Larionescu să treacă cu Onu pe aici. 

Domnul Larionescu promite că va trece pe aici cu respectivul, că a văzut 
într-o broşură la Radu Sârbu fotografia lui Onu în uniformă de căpitan, luând în 
primire herghelia dela Rădăuți. 

ÎI întreabă dacă de Frunzănescu mai ştie ceva, iar Larionescu afirmă că l-a 
mai văzut pe la el prin cartier. De asemenea îi răspunde lui Șerban despre faptul că, 
Colibaba este la Rădăuți și este bine, sănătos. i 

Şerban îi mai spune că Şotropa este la Suceava şi când va veni aici îi va da 
adresa lui. 

Se salută. 

În casă continuă situaţia de mai înainte până la ora 17.53, când vine în 
vizită Beti. Împreună cu soții Flondor împodobeşte pomul de iarnă şi poartă discuţii 
pe această temă. Ă 

Pe la ora 19.30 mai vin în vizită soții Pană, împreună cu copilul, lancu şi 
Manina împreună cu fetița și Ely, soacra lui Iancu. De asemenea mai vino în vizită 
Mariana, prietena lui Mircea împreună cu părinții şi domnul Jenică. 

Musafirii şi soţii Flondor servesc masa, consumă băuturi şi poartă 
concomitent discuţii pe teme gospodăreşti, culinare şi despre petrecerea 
sărbătorilor de iarnă. Se aude şi emisiunea radiofonică. În jurul orei 22.30 o parte 
din musafiri pleacă şi rămân doar soții, Mircea şi lancu cu Manina. Poartă discuții 
pe marginea petrecerii revelionului, Iancu şi Manina afirmând că sunt invitați în 
trei locuri, însă în cele din urmă cred că vor sta acasă, fiindcă speră că anul acesta să 
fie un program frumos la televizor. 

De asemenea ei mai discută despreun aparat fotografic care developează şi 
filmul şi pe care Şerban intenționează să-l vândă. 

La ora 23.15 pleacă și lancu cu Manina. Aceasta o roagă pe Nadej să treacă 
pela ei în cursul săptămânii, ca să stabilească precis ce vor face de revelion. 

Nadej îi spune că ei sunt de acord să petreacă revelionul la ei numai în cazul 
dacă ei nu pleacă nicăieri. 

După plecarea acestora soţii şi Mircea continuă să aibă diverse ocupaţii şi 
ascultă muzică. 

În jurul orei 3.20 s-au culcat, iar în restul nopții a fost linişte. 


26.X11.1966 Redactat de Cpt. Bădulă lon 


Document nr. 4 


Prezentul document poate fi pus în legătură cu invitațiile pe care le-au primit Şerban Flondor şi prof..... 


„pentru a participa la 


Congresul Mondial de Heraldică şi Genealogie ce urma să aibă loc la Viena în anul 1970. 


Consiliul Securităţii Statului 

Inspectoratul de Securitate al Județului Sibiu 
Nr. 120/DA/6.085 din 15 august 1969 

Strict Secret 

Ex.nr.1 


INTRARE Nr. 078045 
18.V111.1969 


Către 
Inspectoratul de Securitate al Municipiului București 

La adresa Dvs nr. 304/NA/075373 din 12 iulie 1969, privind trimiterea la 
București a informatorului „Stamate Costel” în scopul contactării persoanelor 
Flondor 1 IPN şi „comunicăm: 

n intervalul 27 iulie-6 august a.c. informatorul a fost la București, 
perioadă în care a contactat pe numitul Flondor Şerban. În ceea ce priveşte pe 
Prof: 90 ne ae , informatorul nu l-a contactat, deoarece nu l-a păsit la 
domiciliu pe cel în cauză. 

Anexăm una notă informativă furnizată de „Stamate Costel” la 
12 august a.c. 
Inspector şef 

Lt.col. Gergely Francisc 


Locţiitor Şef Serviciu, 
Lt. Col. Tiugan., 


Anexă: Nota Informativă întocmită de sursa „Stamate Costel” din Sibiu cerută de 
Inspectoratul de Securitate al Municipiului Bucureşti urmare vizitei făcute la 
domiciliul lui Şerban Flondor. 


Inf. „Stamate Costel” 
Data: 12.08.1969 
Primită: Man Telor 


Casa: „Bâlea” 


Notă Informativă 
În baza sarcinii primite, sursa deplasându-se la Bucureşti în ziua de 27.07.1969, 

1) A căutat personal la domiciliul său din str. Puccini, nr. 19, sc.C. et. LE 
sectorul 1 pe ing. agronom Şerban Flondor în zilele de 29.07 şi 01.08. 1969 între 
orele 18-19, pe care însă nu l-a găsit acasă, fiind plecat din Bucureşti de 3 
sp rămân după informaţiile date de o vecină, care însă nu ştia localitatea unde era 
plecat. 

În dimineaţa zilei de 05.08.1969, orele 10, sursa s-a deplasat din nou la 
locuința ing. Şerban Flondor, pe care de această dată l-a găsit acasă. 

Din convorbirea ce a avut loc, Sursa a aflat că Şerban Flondor şi soția sa au 
stat 3 săptămâni la Piatra Neamţ şi sosiseră în Bucureşti în ziua de 3 august a.c. cu 
un tren de seară. Totodată în ultima săptămână la Piatra Neamţ soția sa a avut o 
tromboză care i-a adus paralizia părții drepte a corpului şi a figurii nemaiputând să 
se miște şi să vorbească. 

După un oarecare tratament făcut la Piatra Neamţ cu multă greutate a 
transportat-o acasă la Bucureşti dar nu mai poate părăsi casa, fiind obligat a sta 
mereu lângă soția sa spre ao înpriji. 

Datorită acestei situațiuni şi atmosfere din familia Flondor, vizita făcută a 
durat foarte puțin orice discuţii fiind imposibile şi chiar inoportune. 

2) A căutat la locuința sa din str pe profesorul de 
istorie. secetei ceas e ACRU în ziua de 31.07.1969, orele18-19, dar nu a găsit pe 
nimeni acasă. În zilele de 2-4 august sursa a dat telefon la nr. 51.19.59 la locuința sa 
dar nu a răspuns nimeni deşi telefonul a sunat destul de mult; probabil această 
familie era plecată din Bucureşti. 

Pe ziua de 6 august a.c. sursa a părăsit capitala şi s-a reîntors la Sibiu. 

Sibiu 12.08.1969 „C. Stamate” 


Notă: Materialul a fost prezentata cererea organelor noastre, ca urmare a 
trimiterii la Bucureşti a informatorului cu sarcini privind cele două persoane din 
Bucureşti. 


Se va înainta la ISMB în baza adresei lor nr. 304/NA075373 din 12.07.1969 

Inspectoratul Judeţean de Securitate Sibiu 
130/D.A./29.09.70 
Notă Informativă 


Şerban Flondor cu soția, pleacă ca vizitator în familie în ziua de 27 
iulie 1970 cu avionul din Bucureşti pe ruta Belgrad, Zurich, Paris, în Franța 
unde se stabileşte în localitatea Dinard, bulevardul General Giran nr. 92. 

În ziua de 13 septembrie 1970, orele 22, soseşte singur la Viena spre 
a participa la Congresul Internațional de Heraldică şi Genealogie şi 
locuieşte la doamna Maior Caroline Klein, Viena 9, Frankgasse nr. 6, et. IV, 
telefon 42.99.255 ca participant român stabilit în Franța (a se vedea lista 
participanţilor la nr. 3047 şi Franța locul 4). 

La Congres la Secţiunea Heraldică II, sala nr. 33, în ziua de 
15.09.1970, orele 15, Şerban Flondor a citit în limba germană comunicarea 
lui 1 H. Mănescu din Bucureşti, care nu a venit, cu subiectul Cu referire la 
istoria stemelor provinciale ale Transilvaniei în secolul al XVI-lea. 

În cursul discuțiunilor ce au urmat comunicării, Şerban Flondor nu 
a putut răspunde, nefiind heraldist, ceea ce a obligat Sursa să răspundă în 
locul său. 

În ziua de 16.09.1970, orele 9, la Secţia Genealogie II, sala 29, 

Şerban Flondor a expus în limba germană comunicarea sa Cercetări de 
genealogie şi heraldică în România, iar la ora 9.45, a citit în limba germană 
comunicarea tovarăşului Tr. Larionescu din Bucureşti, care nu a venit, cu 
subiectul Vechi Familii din Moldova de Nord răspunzând în ambele cazuri 
la întrebările puse, fiind domeniul său de activitate. 

Tot în ziua de 16.09.1970, orele 16.30, la secţia de Vexilologie, sala 
31, Şerban Flondor a citit în limba franceză comunicarea tovarăşului M.G. 
Ştefănescu din Bucureşti, care nu a venit, cu subiectul Steaguri princiare 
române din epoca fanariotă răspunzând foarte evaziv la întrebări nefiind 
deloc cunoscător în materie. 

Întrucât Şerban Flondor, avea de citit trei comunicări a celor 
absenți, în afară de a sa proprie, el a propus Sursei să citească măcar una 
din ele, ceea ce Sursa a refuzat, sfătuindu-l totodată să nu prezinte lucrările 
celor absenţi, deoarece atrage astfel atenția asupra lipsei lor, ceea ce putea 
face o impresie defavorabilă şi da loc la comentarii, fiind singura 
manifestare de acest fel în toată desfăşurarea Congresului. Şerban Flondor 
nu a ținut seama de acest sfat, precizând că are în acest sens aprobarea 

DOCUMENT NR. 5 
Notă informativă privind participarea genealogistului ŞerbanFlondor la 
Congresul Mondial de Heraldică şi Genealogie de la Viena, din anul 1970 


tovarăşului director al Institutului N. lorga, tovarăşului Dr. Ştefan 
Ştefănescu, care a asistat sporadic la lucrările congresului. Au mai lipsit 
conferenţiari şi din alte țări, dar nici unul din colegii lor nu le-a citit 
lucrările, deşi existau în rezumat în arhivele Congresului, absența lor 
trecând astfel neobservată. Totodată Sursa menționează că Şerban Flondor 
a desfăşurat permanent o politică exagerată faţă de străinii mai importanţi 
prezenţi la Congres, atitudine ce putea fi considerată ca un servilism 
deplasat, lipsit de demnitate, care provoca 0 lipsă de considerație şi 
oarecare ironie la adresa sa. De asemenea, se băga fără rost în discuțiuni 
străine, pe care le întrerupea spre a vorbi de noblețea familiei sale şi de 
relațiunile înalte, pe care le are în Ţară şi în străinătate (Fam. 
Cantacuzino). i : să 

Şerban Flondor mulțumea mereu, in termeni umili, celor din 
Comitetul Congresului, pentru favoarea făcută de a invita şi pe heraldiştii 
şi genealogiştii români la acest Congres. et » : 

Mai multă demnitate ar fi fost necesară şi folositoare țării noastre 
care participa pentru prima oară la un asemenea Congres! y 

În ziua de 19.[X.1970, orele 11.30, în timpul vizitei pe care Sursa o 
făcea Par. Dr. Moisescu în Lowelstrasse, nr. 9 a venit şi Şerban Flondor, 
care imediat a început o discuţie cu referiri la unele articole ce a trimis din 
țară sau din Franța, spre a fi publicate în Almanahul Parohiei Române din 
Viena, asupra cărora erau unele divergențe de păreri. 

Sursa nu a luat parte la discuţii, deoarece subiectul îi era cu totul 
necunoscut. La ora 12.30, Şerban Flondor a plecat spre a se întâlni cu foştii 
săi colegi de la Theresianum iar după un sfert de oră şi Sursa a terminat 
vizita de politeţe ce o făcea. 

Asupra manifestărilor lui Şerban Flondor în afara localului 
Congresului, Sursa nu poate da nici un fel de relaţii, deoarece el avea foarte 
mulţi prieteni şi colegi în Viena, din cauză că şi-a făcut studiile în acel oraş, 
la Academia Theresianum din Favoritenstrasse în societatea cărora era în 
tot timpul. 
Sibiu 
29.IX.1970 

Notă: Materialul va fi trimis de urgență la Inspectoratul de 
Securitate al municipiului Bucureşti obiectivul fiind în atenția acestui 
inspectorat. 

